paragraph_text: Dolina gornjeg toka rijeke Azat je, zajedno sa samostanom Geghard, upisana na UNESCO-ov popis mjesta svjetske baštine u Aziji i Oceaniji 2000. godine. Samostan je izgrađen na mjestu odmah ispod izvora Azata koji izvire u špilji na visokim liticama, a koja je bila sveta još u papovijesti. Uništen je u 9. stoljeću, ali ga je oko 1200. godine obnovila vladarska obitelj Prošian, koja je zaslužna i za raskošan sustav navodnjavanja koji vodi s ovog mjesta.